stanford-oval/wikipedia huggingface dataset:
Otto Edvard Könni
Pohjalaisvaikuttaja

Vuonna 1885 Könni valittiin Etelä-Pohjanmaan Nuorisoseuran ensimmäiseksi esimieheksi. Vuonna 1889 Könni möi Ilmajoen talonsa ja osti Seinäjoelta Heikkilän talon appensa kuoleman jälkeen. Maanviljelyksen ohella Könni hoiti Seinäjoen kunnan tilejä, mutta ehti toimia myös Ilmajoella kunnallislautakunnan esimiehenä sekä maamiesseuran sihteerinä. Könni toimi läänin maamiesseuran ja isäntäyhdistyksen vastuutehtävissä. Vuoden 1900 säätyvaltiopäivillä Könni oli talonpoikaissäädyn edustaja ja ajoi mm. Suupohjan radan rakentamista.
Vuonna 1905 Könni siirtyi takaisin Seinäjoelle ja toimi kiinteistövälittäjänä sekä Meijeriliitto Muurahaisten neuvojana, kunnes siirtyi vakuutusalalle ja palasi takaisin Vaasaan. Ensimmäisen maailmansodan jälkeen Könni toimi läänin elintarviketoimikunnassa ja avusti Vaasa-lehteä.
Pohjalaisvaikuttaja > Toimittaja

Könnin lehtimiesharrastukset alkoivat 1880-luvun puolivälissä, jolloin hän ryhtyi toimittamaan Emanuel Antilan kanssa Kansan Lehteä. 1900-luvun vaihteessa Könni yhdisti voimansa seinäjokelaisen Juho Joupin kanssa Vaasa-lehden perustamiseksi. Vaasa-lehdessä Könni huolehti erityisesti hallinnosta.
Ouonkoro

| Ouonkoro |
| --- | --- |
 Ouonkoro
 Koordinaatit: 13°23′3″N, 3°49′41″W 
Valtio:  Mali
Alue:  Moptin alue
Piiri:  Bankassin piiri
Hallinto:  
 – Hallinnon tyyppi:  maalaiskunta
Väkiluku (2009):  22 700
Infobox OKVirheellinen NIMI-arvo: 
Ouonkoro on maalaiskunta ja sen keskuskylä Moptin alueen Bankassin piirissä Malissa. Se sijaitsee Souroun tasangolla 105 kilometriä Bankassista maanteitse lounaaseen. Kunnassa on 22 700 asukasta (vuonna 2009).
Ouonkoron kunta rajoittuu pohjoisessa Bankassin piirin Sokouran ja koillisessa Bayen kuntiin sekä muualla Burkina Fasoon. Kunnassa sijaitsee Samorin metsäsavannialue. Itärajalla virtaa Mustan-Voltan sivujoki Sourou.
Kuntaan kuuluu 22 kylää. Asukkaat ovat etupäässä fulbeja, dogoneja, moseja, samoja, markoja, hausoja, boboja ja tuaregeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit, kamelit ja siipikarja. Lisäksi harjoitetaan kalastusta, kaupankäyntiä ja käsityöammatteja. Ouonkorossa pidetään viikoittaiset markkinat.
Ouonkorosta on sadekaudella vaikeasti liikennöitävä tieyhteys Bankassiin. Palveluihin kuuluu joukko kouluja ja terveysasema.
Overload

| Overload |
| --- | --- |

Kehittäjä:  Revival Productions
Julkaisija:  Revival Productions
Jakelija:  Steam, GOG.com, Humble Store, Microsoft Store ja PlayStation Store
Suunnittelija:  Luke Schneider
Käsikirjoittaja:  Jason Scott
Taiteilija:  Chris Claflin, Victor Duarte, Luke Schneider
Säveltäjä:  Dan Wentz, Allister Brimble, Jerry Berlongieri, Luke Schneider, Christopher Paine, Michal Stefan
Ohjelmoija:  Matthew Toschlog, Michael Kulas, Luke Schneider, Alan Lawrance, Jeff Slutter, Mike Flavin
Pelimoottori:  Unity
Julkaistu:   31. toukokuuta 2018
Lajityyppi:  ensimmäisen persoonan ammuntapeli
Pelimuoto:  yksinpeli ja moninpeli
Alusta:  Linux, macOS, PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK     : 
Overload on Revival Productionsin kehittämä ja julkaisema räiskintäpeli. Peli on julkaistu toukokuussa 2018 Linuxille, macOS:lle ja Windowsille. Peli on julkaistu samana vuonna PlayStation 4:lle ja seuraavana vuonna Xbox Onelle.
Peliä on luonnehdittu Descent-pelisarjan henkiseksi seuraajaksi.
Kehitys

Pelin kehittäjissä ovat mukana Matt Toschlog ja Mike Kulas, jotka olivat perustajina kaksi ensimmäistä Descent-peliä kehittäneessä Parallax Softwaressa.
Hanke sai osittaisen rahoituksen 12. maaliskuuta 2016 Kickstarter-kampanjalla.
Peli on ollut saatavilla Steam-palvelussa ennakkojulkaisuna maaliskuusta 2017 lähtien.
Aiheesta muualla

Overload MobyGamesissa (englanniksi)
Pamela Bellwood

| Pamela Bellwood> Henkilötiedot |
| --- | --- |
Syntynyt: 26. kesäkuuta 1951 (ikä 73)  New York
Ammatti:  näyttelijä
Puoliso:  Nik Wheeler (1984–)
Näyttelijä
Taiteilijanimet:   Pamela Bellwood-Wheeler  Pamela King  Pamela Kingsley 
Aktiivisena:  1974–2005, 2013
Merkittävät roolit:  Claudia Blaisdel Carrington  Dynastia
Aiheesta muualla
IMDb 
Elonet
Pamela Bellwood (alk. Pamela King, s. 26. kesäkuuta 1951 New York) on yhdysvaltalainen näyttelijä. Hänet tunnetaan saippuasarjasta Dynastia, jossa hän esitti Claudia Blaisdel Carringtonia vuosina 1981–1986. Claudia kirjoitettiin välillä ulos sarjasta, mutta yleisön pyynnöstä hahmo tuotiin takaisin.
Bellwood on opiskellut näyttelemistä newyorkilaisessa Neighborhood Playhouse School of the Theatressa. Hän esiintyi 1970-luvun alussa Broadway-näytelmissä ja alkoi tehdä silloin myös pieniä televisio- ja elokuvarooleja. Hän on ollut mukana muun muassa elokuvissa Kaappaus Bermudan kolmiossa (1977) ja Sekobileet (1980).
Yksityiselämä

Bellwood muutti Los Angelesiin vuonna 1975. Hän on ollut naimisissa valokuvaaja Nik Wheelerin kanssa vuodesta 1984 lähtien.
Aiheesta muualla

Pamela Bellwood Internet Movie Databasessa. (englanniksi)
Pamela Bellwood Elonetissä.
Pamela Adlon

| Pamela Adlon |
| --- | --- |
 Pamela Adlon Comic-Conissa 2011.
Henkilötiedot
Koko nimi:  Pamela Segall
Syntynyt: 9. heinäkuuta 1966 (ikä 58) New York, New York, Yhdysvallat
Näyttelijä
Taiteilijanimet:  Pamela S. Adlon Pamela Aldon Pam Seagall Pamela Segal Pam Siegal Pamela Segall Adlon
Aktiivisena:  1982–
Merkittävät roolit:  Bobby Hill (Kukkulan kuningas)  Spinelli (Disneyn Välitunti) Otto Osworth (Aikamatka) Marcy Runkle (Californication) Kim (Lucky Louie)
Palkinnot
 Primetime Emmy (2002) 
Aiheesta muualla
IMDb 
Elonet
Pamela Adlon (o.s. Segall, s. 9. heinäkuuta 1966 New York) on yhdysvaltalainen Emmy-palkittu näyttelijä, joka tunnetaan parhaiten käsikirjoittamastaan ja ohjaamastaan Better Things draamakomediasarjasta, animaatiosarjasta Kukkulan kuningas sekä Showtimen draamasarjasta Californication.
Ura

Pamela Adlon aloitti uransa 1980-luvulla, jolloin hän esiintyi nimellä Pamela Segall, kunnes 2000-luvulla vaihtoi nimensä Pamela Adloniksi mentyään naimisiin tuottaja ja käsikirjoittaja Felix O. Adlonin kanssa. 1980-luvulla Adlon esiintyi lähinnä vierailevissa rooleissa eri televisiosarjoissa, kunnes 1990-luvulla hän aloitti ääninäyttelemisen. Ensimmäinen äänirooli, jossa hän esiintyi vakituisesti, oli sarjassa Phantom 2040 vuonna 1994. Seuraavaksi Adlon esitti uransa merkittävintä roolia Kukkulan kuningas -animaatiossa vuosina 1997–2006. Hänet palkittiin roolistaan Emmyllä vuonna 2002.
Aiheesta muualla

Voice Chasers (Arkistoitu – Internet Archive)
hbo.com (Arkistoitu – Internet Archive)
tv.com (Arkistoitu – Internet Archive)
Ouolon

| Ouolon |
| --- | --- |
 Ouolon
 Koordinaatit: 13°29′19″N, 4°50′33″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  13 300
Infobox OKVirheellinen NIMI-arvo: 
Ouolon on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen ja Nigerin välisellä tasangolla 30 kilometriä Sanista pohjoiseen. Kunnassa on 13 300 ja kylässä 2 400 asukasta (vuonna 2009).
Ouolonin kunta rajoittuu idässä Sanin piirin Baramandougoun ja Fionin, etelässä Tenenin ja Sanin, lännessä Syn ja pohjoisessa Moptin alueen Djennén piirin Néma-Badenyakafon kuntiin.
Kuntaan kuuluu 13 kylää. Asukkaat ovat bambaroita, boboja, fulbeja ja bozoja.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on hirssi. Myytäväksi kasvatetaan puuvillaa. Ouolonissa ja Niénoussa pidetään viikoittaiset markkinat.
Kunnassa toimii kaksi julkista alkoulua, kolme kyläkoulua, kaksi koulutus- ja kehittämiskeskusta ja terveyskeskus. Vesihuolto käsittää kaivoja ja 19 porakaivoa, joista 10 on toimintakuntoisia.
Paleobotaniikka

Fossiilisoitunut saniainen.
Paleobotaniikka on paleontologian eli paleobiologian haara, joka käsittelee kasvijäänteiden käsittelyä ja tunnistamista geologisesta yhteydestä. Se käsittelee myös näiden tietojen käyttämistä paleomaantieteellisessä tutkimuksessa sekä nykyisten ympäristöjen biologisessa ennallistamisessa sekä tutkii etenkin kasvien evoluutiota. Paleobotaniikkaan kuuluvat sekä maakasvien fossiilit että esihistorialliset meren fototroofiset kasvit, kuten yhteyttävät levät. Palynologia on paleobotaniikkaa lähellä oleva tutkimusala, joka keskittyy fossiloituneisiin itiöihin ja siitepölyyn.
Paleobotaniikka on merkittävä muinaisten ekologisten järjestelmien (paleoekologia) ja ilmaston (paleoklimatologia) rekonstruktiossa. Se on myös keskeinen tutkimusala vihreiden kasvien kehittymisen ja evoluution tutkimisessa. Paleobotaniikka on nykyään myös merkittävässä roolissa arkeologiassa.
Aiheesta muualla

Wikimedia Commonsissa on kuvia tai muita tiedostoja aiheesta .
Welcome International Organisation of Palaeobotany. Viitattu 16.6.2019 (englanniksi).
Paleobotanical Section Botanical Society of America. Arkistoitu 21.10.2019. Viitattu 16.6.2019 (englanniksi).
Paleobotany KU, Biodiversity Institute & Natural History Museum. Viitattu 16.6.2019 (englanniksi).
Kelber, Klaus-Peter: Links for Palaeobotanists Equisetites Websites.  14.6.2019. Viitattu 16.6.2019 (englanniksi).
Ossi Ottela

Ossi Kari Kalervo Ottela (14. heinäkuuta 1944 Joutsa – 3. huhtikuuta 2017 Hyvinkää) oli suomalainen kuuro urheilija, joka menestyi Kuurojen olympialaisissa Deaflympicsissa. Hän saavutti vuoden 1969 Deaflympicsissa Belgradissa moukarinheitossa hopeaa.
Sijoituksia

Washington 1965 kuulantyöntö: 6. sija
Belgrad 1969 moukarinheitto: hopea
Belgrad 1969 kuulantyöntö: 7. sija
Malmö 1973 kiekonheitto
Malmö 1973 moukarinheitto: 5. sija
Patrik (ravihevonen)

Patrik (14. toukokuuta 1981 – 13. elokuuta 1999) oli suomenhevonen ja nelinkertainen ravikuningas. Sen isä oli V.T. Ajatus, emä Puhelu, isänisä viisinkertainen ravikuningas Vieteri ja emänisä vuoden 1965 ravikuningas Puhemies. Patrik voitti ravikuninkuuden vuosina 1988, 1989, 1990 ja 1991 sekä suurmestaruuden vuosina 1987, 1989 ja 1990. Sen ohjastajana toimi tuolloin Risto Lanki ja hevosta valmensivat Seppo Suuronen sekä Juha Kortekallio.
Patrikin jälkeläisiä ovat muun muassa vuoden 1995 ravikuningas Rikhart, vuoden 1998 ravikuningatar Uja sekä vuoden 2009 ravikuningas Patrikin Muisto.
Painottomuus

Painottomuudessa vesi muodostaa ilmassa leijuvan pallon.
Painottomuuslentoa suorittavan lentokoneen sisällä voi kokea painottomuuden hetkellisesti.
Painottomuus on tila, jossa kappaleeseen ei vaikuta painovoiman lisäksi muita voimia, kuten tuki- tai jännitysvoimia. Kappale on siis vapaassa putoamisliikkeessä. Havaitsija tällöin kokee aistikokemuksien perusteella, että häneen ei vaikuta painovoimaa.
Usein painottomuuteen liitetään virheellinen käsitys siitä, että painovoima olisi nolla. Tämä ei kuitenkaan ole oikea selitys ilmiölle tai se ei ole edes mahdollinen fysikaalinen tila, sillä kappaleen gravitaatiokentän kantama on Newtonin painovoimalain ja Einsteinin yleisen suhteellisuusteorian mukaan ääretön. Itse asiassa Maata kiertävällä radalla painovoiman suuruuden muutos ei ole edes merkittävä, ja tämä on myös edellytys GPS- ja muiden satelliittien toiminnalle ja rataliikkeelle.
Myös Maassa voidaan eri tavoin saada aikaan painottomuuden kaltainen tila. Tämä voidaan esimerkiksi saavuttaa lentokoneella, joka annetaan putoamaan korkealta ilmalennon aikana.
Painottomassa tilassa ihminen ei käytä yhtä paljon voimaa liikkumiseen ja esineiden siirtelyyn kuin Maan päällä. Maan painovoimaan tottuneella ihmisellä on sopeutumisvaikeuksia ja fyysisiä muutoksia, kun hän siirtyy painottomuuteen pitkäksi aikaa.
Koe

Painottomuuden kaltaisen tilan voi saada aikaan usealla tavalla:
Lyhytaikainen painottomuus syntyy, kun kappale pudotetaan pystysuoraan kuiluun tai alas tornista. Tällöin ilmanvastus kuitenkin jarruttaa kiihtyvää putoamista. Painottomuuden ja sen vaikutusten tutkimiseen pudottaminen on tehoton keino, sillä vaikutus on lyhytaikainen, putoavan kohteen tutkiminen hankalaa, ja maahan törmäys saattaa hajottaa tutkittavan laitteen.
Ilmakehän ulkopuolelle lähetetty kappale, kuten kiertoradalla kulkeva avaruusasema, saavuttaa painottomuuden, sillä vaikka se putoaa painovoiman vuoksi kohti Maata, sivuttaisnopeus vie sitä samalla eteenpäin. Painottomuuden saavuttaminen tällä tavoin on hyvin kallista, ja kokeen korjaukset ovat vaikeita, sillä korjauslaitteet on otettava mukaan.
Veteen upotettaessa veden noste kompensoi osan painovoiman kiihdytyksestä tai kumoaa sen kokonaan. Tällaisessa kokeessa olosuhteet ovat kuitenkin epätavalliset, sillä kappaletta ympäröi neste eikä kaasu.
Lentokoneella suoritettava painottomuuslento antaa suhteellisen halvalla lyhytaikaisesti lähes täydellisen painottomuuden tilan. Painottomuus saavutetaan vähentämällä moottorin kierroksia minimiin ja antamalla koneen pudota vapaasti, jolloin kaikki koneen sisällä olevat kappaleet ovat vapaapudotuksessa Maata kohti.
Sopeutuminen

Ihminen ei ole sopeutunut painottomuuteen, ja se aiheuttaa ihmisessä outoja tuntemuksia ja muutoksia. Lyhytaikainen painottomuus voi aiheuttaa huonon olon, kasvojen punoituksen tai turvotusta. Pitempi painottomuus aiheuttaa muun muassa lihaksiston ja luuston massan pienenemistä, pahoinvointia, unettomuutta, nesteiden kertymistä, masennusta tai pelkotiloja. Selkäranka voi pidentyä jopa viisi senttimetriä ja rintakehä laajenee. Kun avaruuden painottomuudessa oleskellut ihminen palaa Maahan, hänen on aluksi vaikea sopeutua Maan painovoimaan.
Aiheesta muualla

Kuvia tai muita tiedostoja aiheesta Painottomuus Wikimedia Commonsissa
Patrik Alaharjula

| Henkilötiedot |
| --- | --- | --- | --- |
Syntymäaika: 5. heinäkuuta 1997 (ikä 27)
Syntymäpaikka: , Suomi
Pelipaikka: hyökkääjä
Pituus: 187 cm
Paino: 83 kg
Seura
Seura: JJK
Pelinumero: 12
Junioriseurat
: KuPS
Seurat
| Vuodet | Seura | O | (M) |
| 2016–2018 | KuPS | 1 | (0) |
| 2018- | JJK | 0 | (0) |
Maajoukkue
| 2014 | Suomi U17 | 2 | (1) |
| 2016– | Suomi U19 | 2 | (1) |
 Seurajoukkueuran tilastot kattavat vain kansalliset sarjat, päivitetty 9. huhtikuuta 2016.  Maajoukkueuran tilastot päivitetty 9. huhtikuuta 2016.
Patrik Alaharjula (s. 5. heinäkuuta 1997) on suomalainen jalkapalloilija, joka edustaa Ykkösessä pelaavaa JJK Jyväskylää. Hän on pelipaikaltaan hyökkääjä.
Alaharjula on Kuopion Palloseuran kasvatti. Hän teki debyyttinsä seuran edustusjoukkueen paidassa Veikkausliigassa huhtikuussa 2016 Tampereen Ilvestä vastaan tullen vaihdosta kentälle.
Alaharjula on edustanut Suomea nuorten maajoukkueissa. Vuonna 2016 hän debytoi Suomen alle 19-vuotiaiden jalkapallomaajoukkueessa.
Partsin hallitus

Juhan Partsin hallitus oli Viron tasavallan hallitus, joka toimi 10. huhtikuuta 2003 – 13. huhtikuuta 2005. Se oli pääministeri Juhan Partsin johtama koalitiohallitus, jonka muodostivat Res Publica, Reformipuolue ja Kansanliitto. Hallitus muodostettiin maaliskuun alun 2003 Riigikogun vaalien jälkeen. Res Publica ja Kansanliitto olivat noiden vaalien suurimmat voittajat. Reformipuoluekin oli saanut yhden edustajan lisää eli 19 edustajaa. Näiden lisäksi hallituspohjan muodostivat Res Publican 28 ja Kansanliiton 13 paikkaa. Hallituspuolueilla oli siis yhteensä 60 paikkaa 101-paikkaisessa parlamentissa. Sittemmin näistä hallituspuolueista Res Publica yhdistyi Isänmaaliiton kanssa Isänmaan ja Res Publican liitoksi ja Kansanliitto putosi pois Riigikogusta vuoden 2011 vaaleissa.
Hallitus kuitenkin istui vain puolet vaalikaudesta, kun se kaatui Res Publicaan kohdistuneeseen hallituskriisiin vain kaksi vuotta nimittämisensä jälkeen. Seuraajaksi tuli Ansipin I hallitus, jossa Res Publican korvasi Keskustapuolue.
Hallituksen kokoonpano

| Ministeri | Tehtävissä | Puolue |
| --- | --- | --- |
| Pääministeri Juhan Parts |  10.4.2003–13.4.2005 |  Res Publica |
| Ulkoministeri Kristiina Ojuland Rein Lang |  10.4.2003–10.2.2005 21.2.2005–13.4.2005 |  Reformipuolue Reformipuolue |
| Oikeusministeri Ken-Marti Vaher |  10.4.2003–13.4.2005 |  Res Publica |
| Sisäasiainministeri Margus Leivo |  10.4.2003–13.4.2005 |  Kansanliitto |
| Puolustusministeri Margus Hanson   Jaak Jõerüüt |  10.4.2003–22.11.2004 22.11.2004–13.4.2005 |  Reformipuolue Reformipuolue |
| Valtiovarainministeri   Tõnis Palts   Taavi Veskimägi |  10.4.2003–6.10.2003 6.10.2003–13.4.2005 |  Res Publica  Res Publica |
| Opetus- ja tiedeministeri Toivo Maimets |  10.4.2003–13.4.2005 |  Res Publica |
| Maatalousministeri Tiit Tammsaar   Ester Tuiksoo |  10.4.2003–2.4.2004  5.4.2004–13.4.2005 |  Kansanliitto  Kansanliitto |
| Talous- ja viestintäministeri Meelis Atonen   Andrus Ansip |  10.4.2003–13.9.2004   13.9.2004–13.4.2005 |  Reformipuolue  Reformipuolue |
| Sosiaaliministeri Marko Pomerants |  10.4.2003–13.4.2005 |  Res Publica |
| Alueministeri Jaan Õunapuu |  13.4.2004–13.4.2005 |  Kansanliitto |
| Väestöministeri Jaan Õunapuu Paul-Eerik Rummo |  10.4.2003–13.4.2004 13.4.2004–13.4.2005 |  Kansanliitto Reformipuolue |
| Ympäristömisteri Villu Reiljan |  10.4.2003–13.4.2005 |  Kansanliitto |
| Kulttuuriministeri Urmas Paet |  10.4.2003–13.4.2005 |  Reformipuolue |
Paul Badura-Skoda

Paul Badura-Skoda vuonna 2018.
Paul Badura-Skoda (6. lokakuuta 1927 – 25. syyskuuta 2019) oli itävaltalainen pianisti.
Badura-Skoda syntyi Wienissä ja opiskeli Wienin konservatoriossa. Vuonna 1947 hän voitti ensipalkinnon itävaltalaisessa musiikkikilpailussa ja herätti pian Herbert von Karajanin ja Wilhelm Furtwänglerin mielenkiinnon. Hän nousi kansainväliseen maineeseen 1950-luvulla.
Badura-Skoda julkaisi uransa aikana satoja levytyksiä, joiden joukkoon lukeutuvat Mozartin, Beethovenin ja Schubertin sonaatit.
Pan Cheng-tsung

| Mitalit | Mitalit | Mitalit |  |
| --- | --- | --- | --- |
|  Pan Cheng-tsung |  Pan Cheng-tsung |  Pan Cheng-tsung |  |
Maa:   Kiinan Taipei
Miesten golf
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | golf |  |
| Aasian kisat  | Aasian kisat  | Aasian kisat  |  |
|  Hopeaa | Doha 2006 | yksilö |  |
|  Pronssia | Doha 2006 | joukkue |  |
|  Kultaa | Incheon 2014 | yksilö |  |
|  Kultaa | Incheon 2014 | joukkue |  |
Pan Cheng-tsung (kiin.: 潘政琮; pinyin: Pān Zhèngcóng; s. 12. marraskuuta 1991), myös C. T. Pan, on taiwanilainen golfaaja. Hän voitti Tokion kesäolympialaisissa vuonna 2021 pronssia miesten golfissa yhteistuloksella 269 lyöntiä, 15 alle parin; koska seitsemän muuta kilpailijaa saavutti saman tuloksen, pronssimitalin saaja ratkaistiin äkkikuolemakilpailulla.
Pan pelasi golfia Washingtonin yliopistossa. Hän voitti Aasian kisoissa 2006 Dohassa yksilökilpailussa hopeaa sekä joukkuekilpailussa pronssia; vuoden 2014 Aasian kisoissa Incheonissa hän voitti sekä yksilö- että joukkuekisassa kultaa.
Ortodoksinen kamarikuoro

Ortodoksinen kamarikuoro (The Orthodox Chamber Choir) on vuonna 1995 perustettu sekakuoro. Kuorossa on 25 laulajaa, jotka asuvat eri puolilla Suomea. Ortodoksisen kamarikuoron ohjelmisto sisältää pääsääntöisesti slaavilaista ja suomalaista ortodoksista kirkkomusiikkia 1800-luvulta 2000-luvulle. Konserttien ohella kuoron toimintaan on perustamisesta saakka kuulunut laulaminen ortodoksisissa jumalanpalveluksissa. Kuorolaisissa on sekä musiikin ammattilaisia ja opiskelijoita että harrastajia. Ortodoksinen kamarikuoro on mm. voittanut vuonna 2019 toisena suomalaisena kuorona Hajnowkan kansainvälisen kirkkomusiikkifestivaalin kuorokilpailun ensimmäisen palkinnon sekä saavuttanut toisen sijan Grodnon kansainvälisessä kuorokilpailussa vuonna 2020.
Ortodoksista kamarikuoroa on johtanut vuodesta 2017 TM kanttori Irina Tchervinskij-Matsi.
Äänitteet

N. KEDROV & N.N. KEDROV - LITURGIA (2004)
KIITTÄKÄÄ HERRAN NIMEÄ - Ortodoksisen jumalanpalveluksen ja juhlan musiikkia (2007)
VEISUJA VALAMON LUOSTARISTA - Jumalanäidin valamolaisen ikonin juhla (2008)
JULISTAA VIESTIN TÄHTÖNEN - Ortodoksisia joululauluja (2009)
KRUUNAA HEIDÄT YHDEKSI - Avioliiton sakramentti (2012)
IANKAIKKINEN MUISTO - Ortodoksinen hautauspalvelus (2012)
PAVEL TŠESNOKOV - PANIHIDA (2014)
YLÖSNOUSEMISEN PÄIVÄ - Ortodoksisen pääsiäisyön veisuja (2020)
YLISTÄMME JA VEISAAMME - Kokoelmalevy vuosilta 2004-2021 (2023)
Johtajat

dir. cant. Juhani Matsi 1995–2017
TM Irina Tchervinskij-Matsi 2017–
Aiheesta muualla

http://www.ortodoksinenkamarikuoro.fi/
Oskari Lamminen

Oskari Lamminen 1920-luvulla.
Oskari M. Lamminen (8. elokuuta 1897 Rauma – 4. maaliskuuta 1977 Helsinki) oli suomalainen urheilutoimittaja ja urheiluvaikuttaja, joka kuului 1920–1930-luvuilla Työväen Urheiluliiton kommunistioppositioon. Hän oli muun muassa Työväen Urheilulehden päätoimittajana 1927–1930 ja kärsi kaksi vankeustuomiota poliittisen toimintansa vuoksi.
Aiheesta muualla

Oskar Lamminen yrittäjänä: Helsingin Puuteollisuus Oy
Pan and scan

Esimerkkejä eri laajakangaskuvakokojen rajautumisesta 4:3-kuvasuhteen televisiossa.
Pan and scan on tapa esittää laajakangaselokuvia kuvaputkiaikakauden 4:3-kuvasuhdetta käyttäneissä televisioissa niin, että kuvasta näkyy koko korkeus mutta vaakasuunnassa on kuhunkin otokseen valittu olennaisin kohta eräänlaisella jälkikäteisellä panoroinnilla ja kuvan reunat rajattu pois. Menetelmä oli yleinen analogisen television aikakaudella 1900-luvun loppuvuosina, ja elokuvien levitysyhtiöt toimittivat tuotantoyhtiöiden luvalla näin käsiteltyjä versioita televisioyhtiöille ja videojulkaisijoille. Pan and scanin vaihtoehtona on lähettää laajakangaselokuvat niin sanotussa kirjeluukkuformaatissa (letterbox), jolloin kuva on täysleveä mutta matala ja sen ylä- ja alapuolella on leveät mustat palkit.
Pan and scan -menetelmällä esitettynä kaikkein laajimmalla kuvasuhteella kuvatuista elokuvista, kuten Ben-Hur (1959) ja Mieletön, mieletön maailma (1963) jää näkyviin vain puolet. Aluksi menetelmää käytettiin jopa ilman panorointia niin, että elokuvaruudusta rajattiin koko elokuvan ajaksi näkymään keskikohta, riippumatta siitä näkyikö siinä kaikki olennainen. Vähitellen opittiin siirtämään rajausta leikkauskohdassa sopivimpaan paikkaan seuraavassa kuvassa ja lopulta jopa panoroimaan ”vauhdissa” otoksen aikana niin, että elokuviin saattoi tulla vaakasuoria ”kameranliikkeitä”, joita alkuperäisessä teoksessa ei ollut lainkaan.
Amerikkalaisessa halpaelokuvien tuotannossa laajakuvan ja tv-kuvan leveysero alettiin ratkaista niin, että laajakankaalla teattereissa näytetyssä kuvassa kaikki olennainen sommiteltiin aina keskelle kuvaruutua niin, että kun elokuvasta tehtiin video- tai televisioversio, kuvavaikutelma usein vain parani tiivistyessään olennaiseen ilman turhia reunoja.
Vuonna 1997 yhdysvaltalaiset elokuvaohjaajat haastoivat Tanskan television oikeuteen laajakangaselokuviensa lähettämisestä pan and scan -tekniikalla. Heidän puhemiehenään oli elokuvaohjaaja Sydney Pollack, jonka elokuva Korppikotkan kolme päivää oli ohjaajan mukaan tällä tavoin tärvelty. Tanska valittiin oikeudenkäynnin paikaksi siksi, että Tanskan lain mukaan elokuvien tekijänoikeudet ovat niiden ohjaajilla eikä Yhdysvaltojen tavoin tuotantoyhtiöillä, jotka hyväksyivät menetelmän käytön. Pollack ei vaatinut Tanskan televisiolta rahallisia korvauksia, vaan ainoastaan periaatepäätöksen siitä, ettei ohjaajien teoksia saa muunnella vaan ne tulee televisiossa lähettää niin että koko kuva-ala näkyy, siis mieluummin letterbox-formaatissa. Tanskalainen oikeusistuin oli periaatteessa Pollackin puolella tekijänoikeuden osalta, mutta hylkäsi kanteen elokuvan levittäjän ja Tanskan television välisen sopimustekstin perusteella.
Käännös suomeksi